**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Радослава Ставрева - зам. кмет на Община Първомай**

 **Относно: Продажба чрез публичeн търг на недвижим имот - частна общинска собственост, съставляващ УПИ II – общ. от кв.1 по регулационния план на с.Крушево, общ.Първомай, обл.Пловдив.**

ДАМИ и ГОСПОДА ОБЩИНСКИ СЪВЕТНИЦИ,

В изпълнение на годишната програма за управление и разпореждане с имоти общинска собственост на територията на Община Първомай през 2024г., приета с Решение № 34 от 25.01.2024 год. на Общинския съвет на община Първомай и във връзка с постъпило заявление вх.№ 94-00-2556/16.10.2023г. от И. М. И. от с.Крушево за закупуване на имот находящ се в с.Крушево, Общинска администрация е предприела необходимите процедури за разпореждане със следния недвижим имот, а именно:

Застроен урегулиран поземлен имот с площ от 525 кв.м., предназначен за жилищно строителство, съставляващ УПИ II - общински, находящ се в кв.1 по регулационния план на с.Крушево, общ.Първомай, ведно с построената в него едноетажна полумасивна жилищна сграда със ЗП – 30 кв.м. и едноетажна паянтова жилищна сграда със ЗП – 30 кв.м. За имота е съставен Акт за ЧОС № 2455/16.02.2024г., вписан в Службата по вписвания Първомай под № 92, том 1 от 19.02.2024г., дв.вх. № 181.

За описания общински имот е възложена и изготвена пазарна оценка от оценител на недвижими имоти, възлизаща на 8 300 лв. /осем хиляди и триста лева/ без ДДС.

Данъчната оценка на имота, определена съгласно Удостоверение № 6610049231 от 05.02.2024г. на звено „МДТ” при ОбА Първомай е в размер на 1 366,70 лв. /хиляда триста шестдесет и шест лева и седемдесет стотинки/.

Имотът, предмет на настоящото предложение е включен в Годишната програма за управление и разпореждане с имоти – общинска собственост в община Първомай за 2024г., приета с Решение № 34 от 25.01.2024 год. на Общинския съвет на община Първомай.

Предвид гореизложеното, Ви предлагам следното

**Р Е Ш Е Н И Е:**

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.35, ал.1 и чл.41, ал.2 от Закона за общинската собственост, във връзка с чл.46, ал.1 и чл.58, ал.1 от Наредбата за реда за придобиване, управление и разпореждане с общинско имущество, Общинския съвет на община Първомай,

**I. Дава съгласие** да се извърши продажба чрез публичен търг с тайно наддаване на недвижим имот – частна общинска собственост, както следва:

**1.1.** Застроен урегулиран поземлен имот с площ от 525 кв.м., ведно с построената в него едноетажна полумасивна жилищна сграда със ЗП – 30 кв.м. и едноетажна паянтова жилищна сграда със ЗП – 30 кв.м., съставляващ УПИ II - общински, предназначен за жилищно строителство, находящ се в кв.1 по регулационния план на с.Крушево, общ.Първомай, одобрен със Заповед № 60/1986г., при граници: улица,УПИ I – общ., земеделска земя и УПИ III – общ..

За имота е съставен Акт за ЧОС № 2455/16.02.2024г., вписан в Службата по вписвания Първомай под № 92, том 1 от 19.02.2024г., дв.вх. № 181.

**1.2.** Одобрява пазарна оценка в размер на8 300 лв. /осем хиляди и триста лева/ без ДДС за описания в т.1.1 общински имот, изготвена от оценител на недвижими имоти.

**1.3.** Определя начална тръжна цена в размер на 8 300 лв. /осем хиляди и триста лева/ без ДДС**.**

**ІІ.** На основание чл.52, ал.5 т.1 от ЗМСМА,30 % от постъпленията от продажбата на имота по т.I да се използват за финансиране на основен и текущ ремонт или изграждане на социалната и техническата инфраструктура на територията на кметство Крушево, общ.Първомай.

 **IІІ.** Възлага на кмета на Община Първомай да извърши последващите действия по изпълнение на решението.

**Мотиви:** Настоящото решение се приема във връзка с проявен интерес за закупуване на общински недвижим имот и с цел изпълнение бюджета на община Първомай.

**Приложение:** Заявление вх.№ 94-00-2556/16.10.2023г., Скица на имота, Акт за ЧОС, Пазарна и данъчна оценка на имота;

**ВНОСИТЕЛ: /П/**

**РАДОСЛАВА СТАВРЕВА**

***Зам. кмет на Община Първомай***